આગામી તારીખ ૧૨મીથી નર્મદે હર બોટીંગ સુવિદ્યા શરૂ થઇ રહી હોવાનું સત્તાવાર સૂત્રોએ જણાવતાં કહ્યુ હતુ કે, કેવડીયા ખાતેના ગધેરબારી ખાતેથી બોટીંગ સુવિદ્યા ઉપલધ્ધ થશે. આ જેટી પર પ્રવાસીઓ માટે હાલમાં દોઢસો સીટર તથા ૨૮ સીટર એમ બે પ્રકારની બોટ રાખવામાં આવી છે. ગધેરબારી થી નર્મદા ડેમનો દસ કિલોમીટર તથા ડેમ થી સુરપાણેશ્વર થઇને ગધેરબારીને વીસ કિલોમીટરનો રાઉન્ડ પ્રવાસીઓ મારી શકશે. ગધેરબારી (કેવડીયા) ગુજરાત થી મણીબેલી (મહારાષ્ટ્ર) વચ્ચે પણ માત્ર પાંચ કિલોમીટરનું અંતર છે.